钦定古今图书集成/明伦汇编/氏族典/第409卷 > 许显纯
## 钦定古今图书集成/明伦汇编/氏族典/第409卷 > 许显纯

按《明外史田尔耕传》：尔耕与许显纯、崔应元、杨寰、孙
云鹤有“五彪”之号。忠贤败，言者交劾，下吏论死。崇祯
元年八月，显纯伏诛。显纯，定兴人，驸马都尉从诚孙
也。举武会试，擢锦衣卫都指挥佥事。天启四年，刘侨
掌镇抚司，治汪文言狱失忠贤指，得罪，以显纯代之。
显纯残酷不仁，大狱频兴，毒刑锻炼，杨涟、左光斗、周
顺昌、黄尊素、王之采、夏之令等十馀人皆死其手。